b'\n_START_ARTICLE_\nIron Man 2\n_START_SECTION_\nJuoni\n_START_PARAGRAPH_\nVen\xc3\xa4j\xc3\xa4ll\xc3\xa4 media k\xc3\xa4sittelee sit\xc3\xa4 kuinka Tony Stark on paljastanut olevansa Rautamies. Ivan Vanko, jonka is\xc3\xa4 Anton Vanko oli juuri kuollut, kuulee t\xc3\xa4st\xc3\xa4 ja alkaa rakentaa samanlaista pient\xc3\xa4 kaarireaktoria kuin Starkilla. Kuusi kuukautta my\xc3\xb6hemmin Starkista on tullut supert\xc3\xa4hti ja k\xc3\xa4ytt\xc3\xa4\xc3\xa4 Rautamiehen pukuaan rauhan tarkoituksiin, mutta vastustaa sen suunnitelmien myymist\xc3\xa4 hallitukselle. H\xc3\xa4n j\xc3\xa4rjest\xc3\xa4\xc3\xa4 uudelleen Flushing Meadows\xe2\x80\x93Corona Parkissa Stark-n\xc3\xa4yttelyn jatkaakseen is\xc3\xa4ns\xc3\xa4, Howardin, perint\xc3\xb6\xc3\xa4._NEWLINE_Rinnassa olevan kaarireaktorin palladium-ydin, joka pit\xc3\xa4\xc3\xa4 Starkin elossa ja toimii haarnsikan virtal\xc3\xa4hteen\xc3\xa4, myrkytt\xc3\xa4\xc3\xa4 h\xc3\xa4nt\xc3\xa4 hitaasti, eik\xc3\xa4 h\xc3\xa4n l\xc3\xb6yd\xc3\xa4 sille sopivaa korviketta. Alkaen tulla l\xc3\xa4hestyv\xc3\xa4n kuolemansa vuoksi yh\xc3\xa4 enemm\xc3\xa4n ep\xc3\xa4toivoiseksi ja huolimattomaksi, Stark nimitt\xc3\xa4\xc3\xa4 henkil\xc3\xb6kohtaisen avustajansa, Pepper Pottsin, Stark-yhti\xc3\xb6iden uudeksi toimitusjohtajaksi ja palkkaa uudeksi avustajakseen Natalie Rushmanin. Stark osallistuu Monaco Grand Prixiin ja joutuu kesken kisan s\xc3\xa4hk\xc3\xb6isi\xc3\xa4 ruoskia k\xc3\xa4ytt\xc3\xa4v\xc3\xa4n Vankon hy\xc3\xb6kk\xc3\xa4\xc3\xa4m\xc3\xa4ksi. Stark pukeutuu 5. mallin haarniskaansa ja kukistaa Vankon, mutta samalla h\xc3\xa4nen pukunsa vaurioituu. Vanko selitti aikoneensa todistaa, ettei Rautamies ole voittamaton. Vaikuttuneensa t\xc3\xa4st\xc3\xa4 Starkin kilpailija, Justin Hammer, lavastaa Vankon kuoleman vapauttaessaan t\xc3\xa4m\xc3\xa4n vankilasta ja pyyt\xc3\xa4\xc3\xa4 t\xc3\xa4t\xc3\xa4 rakentamaan useita haarniskoja Starkin saavutusten ylitt\xc3\xa4miseksi. Ollessaan juhlimassa ns. viimeist\xc3\xa4 syntymp\xc3\xa4iv\xc3\xa4\xc3\xa4ns\xc3\xa4, Stark juo itsens\xc3\xa4 humalaan mallin 4 haarniska yll\xc3\xa4\xc3\xa4n. Yhdysvaltain ilmavoimien luutnantti James Rhodes ottaa Starkin haarniskan 2. mallin prototyypin ja yritt\xc3\xa4\xc3\xa4 pys\xc3\xa4ytt\xc3\xa4\xc3\xa4 h\xc3\xa4net. Taistelu p\xc3\xa4\xc3\xa4ttyy pattitilanteeseen, jolloin Rhodes takavarikoi k\xc3\xa4ytt\xc3\xa4m\xc3\xa4ns\xc3\xa4 haarniskan ilmavoimille._NEWLINE_Nick Fury, S.H.I.E.L.D.:n johtaja, kertoo Starkille "Rushmanin" olleen peiteteht\xc3\xa4viss\xc3\xa4 ollut agentti Natasha Romanoff ja ett\xc3\xa4 Starkin is\xc3\xa4, Howard Stark, oli yksi S.H.I.E.L.D.:n perustajista, jonka Fury henkil\xc3\xb6kohtaisesti tunsi. Fury selitti Vankon is\xc3\xa4n kehitt\xc3\xa4neen kaarireaktorin yhdess\xc3\xa4 Howardin kanssa, mutta Antonin yritt\xc3\xa4ess\xc3\xa4 myyd\xc3\xa4 se Howard karkotti h\xc3\xa4net maasta. Anton joutui t\xc3\xa4m\xc3\xa4n j\xc3\xa4lkeen neuvostoliittolaisten vankileirille. Fury antaa Starkille my\xc3\xb6s t\xc3\xa4m\xc3\xa4n is\xc3\xa4n vanhaa materiaalia; vuoden 1974 Stark-n\xc3\xa4yttelyn dioraamaan piilotetun viestin, josta l\xc3\xb6ytyy uuden alkuaineen koostumuksesta kertova diagrammi. Tietokoneensa J.A.R.V.I.S.:n avulla Stark onnistuu syntetisoimaan sit\xc3\xa4. Kuullessaan Vankon olevan yh\xc3\xa4 elossa, h\xc3\xa4n asettaa uutta alkuainetta kaarireaktoriinsa ja p\xc3\xa4\xc3\xa4see eroon palladiumin aiheuttamasta myrkytyksest\xc3\xa4._NEWLINE_N\xc3\xa4yttelyss\xc3\xa4 Hammer paljastaa Vankon uudet haarniskoihin puetut yksik\xc3\xb6t, joita johtaa Rhodes p\xc3\xa4ivitetyll\xc3\xa4 versiolla 2. mallin haarniskasta. Stark saapuu paikalle uudessa mallin 6 haarniskassa varoittaakseen Rhodesia, mutta Vanko ottaa kauko-ohjauksella valtaansa yksik\xc3\xb6t sek\xc3\xa4 Rhodesin puvun ja hy\xc3\xb6kk\xc3\xa4\xc3\xa4 Rautamiehen kimppuun. Poliisit pid\xc3\xa4tt\xc3\xa4v\xc3\xa4t Hammerin, kun taas Romanoff sek\xc3\xa4 Starkin henkivartija Happy Hogan seuraavat Vankoa Hammerin tehtaalle. Vanko pakenee, mutta Romanoff auttaa Rhodesia saamaan haarniskansa j\xc3\xa4lleen hallintaan. Stark ja Rhodes kukistavat yhdess\xc3\xa4 Vankon, joka tekee itsemurhan r\xc3\xa4j\xc3\xa4ytt\xc3\xa4m\xc3\xa4ll\xc3\xa4 itsens\xc3\xa4 ja kaikki yksikk\xc3\xb6ns\xc3\xa4._NEWLINE_Fury ilmoittaa haluavansa Starkin toimivan vain S.H.I.E.L.D.:n konsulttina t\xc3\xa4m\xc3\xa4n hankalan luonteen vuoksi. Stark suostuu t\xc3\xa4h\xc3\xa4n sill\xc3\xa4 ehdolla, ett\xc3\xa4 h\xc3\xa4n ja Rhodes saavat molemmat kunniamitalit sankaruudestaan. Lopputekstien j\xc3\xa4lkeisess\xc3\xa4 kohtauksessa S.H.I.E.L.D.:n agentti Phil Coulson raportoi l\xc3\xb6yt\xc3\xa4neens\xc3\xa4 suuren vasaran kraatterin pohjalta New Mexicon autiomaasta.'